Ռեբեկա Ուեստ

**Ռեբեկա Ուեստ** կամ **Սեսիլ Իզաբել Ֆեյրֆիլդ** (, ), բրիտանացի գրող, լրագրող, գրականագետ,  սուֆրաժիստական շարժման ակտիվիստ։

## Կենսագրություն
Ռեբեկա Ուեստը ծնվել է շոտլանդացի դաշնակահարուհու և անգլո-իռլանդական լրագրողի ընտանիքում, որը թողել էր ընտանիքը, երբ Սեսիլը դեռ 7 տարեկան էր։ Դրանից հետո ընտանիքը տեղափոխվել է Էդինբուրգ։ Սեսիլը սովորել է Ջորջ Ուոտսոնի աղջիկների դպրոցում, սակայն 1907 թվականին ստիպված թողել է ուսումը տուբերկուլյոզի պատճաով։ Առողջանալուց հետո 16 տարեկանում չի կարողացել վերադառնալ ուսումը շարունակելու, քանի որ ընտանիքը գումար չի ունեցել։

Նա իր *Ռեբեկա Ուեստ* կեղծանունը վերցրել է ի պատիվ Հենրիկ Իբսենի *Ռոզմերսհոլմ* պիեսում իր խաղացած դերի։ Ընդ որում, սկզբում նա ցանկացել է դերասանուհի դառնալ, սակայն 1911 թվականից որոշել է զբաղվել լրագրությամբ և միացել է սուֆրաժիստական շարժմանը։ Շուտով  իր հոդվածներով հայտնի է դարձել ձախ մամուլում, որում նա հանդես էր գալիս կանանց ձայնի իրավունք տալու օգտին։

Եղել է Հերբերտ Ուելսի սիրուհին և նրանից տղա է ունեցել, ով հետագայում դարձել է դերասան և գրող։

## Վեպեր
Ուեստը 1916 թվականին հրապարակել է Հենրի Ջեյմսի կենսագրությունը։ 1918 թվականին լույս է տեսել նրա առաջին վեպը «Զինվորի վերադարձը» (**'): Այդ վեպը [[Առաջին աշխարհամարտ]]ի արկից ցնցված զինվորի մասին է։ Նրան հաջողվել Է գրողի հաջող կարիերա ձեռք բերել։ 1930 թվականին ամուսնացել է մի բանկիրի հետ, բայց այս ամուսնությունն իրականում ձևական էր։ 1940 թվականին Ուեստը [[Մեծ Բրիտանիա]]յի ամենահարուստ կին գրողներից մեկն էր։ [[Երկրորդ համաշխարհային պատերազմ]]ի ժամանակ նա իր երկրի կալվածքում ֆերմա է հիմնել [[Հարավսլավիա|Հարավսլավացի]] փախստականների համար։

Նրա ամենահայտնի գործերից են «Դատավորը» (**', 1922 թվական),  «Հարրիեթ Հյում» (**', 1929 թվական), «Մտածող եղեգը» (**', 1936 թվական),  «Շատրվանը վարարում է» (**', 1936 թվական),  «Թռչուններն ընկնում են»  (**', 1966 թվական), ինչպես նաև «Սև գառն ու մոխրագույն բազե»  (**', 1942 թվական), որը գրված է գրողի՝ 1937 թվականին Հարավսլավիա կատարած ճանապարհորդությունից հավաքված նյութերի հիման վրա։ Նրա ամենահայտնի հրապարակախոսական աշխատանքներից են նացիստական պատերազմի հանցագործների նկատմամբ [[Նյուրնբերգյան դատավարություն|Նյուրնբերգյան դատավարության]] ընթացքի մասին լուրերի հաղորդումները, որոնք ժողովվել են «Փոշի գնացք» (**', 1955 թվական) ժողովածուում։ 1959 թվականին նա դարձել է Բրիտանական կայսրության շքանշանի կին-հրամանատար։

Նա բավական հաջողված վեպեր է գրել, սակայն ըստ քննադատների, դրանք տաղանդով զիջում են նրա հրապարակախոսական աշխատանքներին։ Թեև XX դարի վերջին հետազոտողները նրա գեղարվեստական ստեղծագործությունները համարել են ֆեմինիստական գրականության զարգացման կարևոր նշաձողեր։

## Մահ
200փքս|մինի|Ուեստի գերեզմանը Բրուքվուդ գերեզմանատանը
1970-ական թվականների վերջին Ուեստը տառապում էր տեսողության խանգարումից և արյան բարձր ճնշումից, և նա գնալով թուլանում էր։ Կյանքի վերջին ամիսները հիմնականում անցկացրել է անկողնին գամված։ Մահացել է 1983 թվականի մարտի 15-ին։ Թաղվել է Բրուքվուդ գերեզմանատանը, Ուոքինգում։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի բրիտանացի գրողներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Անգլիացի գրականագետներ
Կատեգորիա:Անգլիացի լրագրողներ
Կատեգորիա:Անգլիացի ֆեմինիստ գրողներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բրիտանացի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Մոդեռնիզմ
Կատեգորիա:Մոդեռնիստ գրողներ
Կատեգորիա:Սուֆրաժիստներ
Կատեգորիա:Ֆեմինիստ գրողներ
Կատեգորիա:Անգլիացի գրաքննադատներ
Կատեգորիա:Էդինբուրգի համալսարանի պատվավոր դոկտորներ
Կատեգորիա:Բրիտանացի կին վիպասաններ
Կատեգորիա:Երկարակյացներ